钦定古今图书集成/明伦汇编/官常典/第141卷 > 引
## 钦定古今图书集成/明伦汇编/官常典/第141卷 > 引

帝仲康五岁，命引侯征羲和。

按《书经引征》：“惟仲康肇位四海，引侯命掌六师。羲和
废厥职，酒荒于厥邑。”引后承王命徂征，告于众曰：“嗟
予有众，圣有谟训，明征定，保，先王克谨天戒，臣人克
有常宪，百官修辅，厥后惟明明，每岁孟春，酋人以木
铎徇于路，官师相规，工执艺事以谏。其或不恭，邦有
常刑。”惟时羲和颠覆厥德，沈乱于酒，畔官离次，俶扰
天纪，遐弃厥司。乃季秋月朔，辰弗集于房。瞽奏鼓，啬
夫驰，庶人走，羲和尸厥官，罔闻知，昏迷于天象以千。
先王之诛，《政典》曰：“先时者，杀无赦，不及时者，杀无赦。”
今予以尔有众，奉将天罚。尔众士同力王室，尚弼予
钦承天子威命。火炎昆冈，玉石俱焚。天吏逸德，烈于
猛火。歼厥渠魁，胁从罔治。旧染污俗，咸与惟新。呜呼！
威克厥爱，允济，爱克厥威，允罔功。其尔众士懋戒哉！
按《竹书纪年》：“仲康五年命引侯帅师征羲和。”

按《路史》：“仲康肇位，肘制于羿。皇天哀禹，锡以彭寿，思
以正夏，乃命引侯大司马，统六师。”

〈注〉“引国之侯”，入为司马。